# Joan Capri

Joan Capri (Barcelona, 10 de juliol de 1917 — Barcelona, 4 de febrer de 2000), pseudònim de Joan Camprubí i Alemany, fou un actor, humorista i monologuista català.

## Citacions

* Avui em pagueu tot el que jo vaig fer per vosaltres.
       Lliurament de la Medalla d'Or al mèrit artístic de la Ciutat de Barcelona, 1997.

### Entrevista programa Identitats (1986)

Recull de frases de l'entrevista feta a Joan Capri per Josep Maria Espinàs al programa Identitats de Televisió de Catalunya, el 9 de novembre de 1986:
* Jo dels col·legis lo que conec més són les parets perquè sempre em deien de cara a la pared [...] eren parets mestres, vaig aprendre molt més coses que no pas els altres.
* Jo faig riure sense esforços, però quan vull fer plorar, també faig plorar.
* He sigut una persona que durant aquests 35 o 40 anys ha fet feliç a molta gent.
* Tinc a casa un epitafi que vull que posin el dia que em mori escrit que digui, el que passi per davant meu, si creuen un parenostre, si no creuen almenys una gran riallada.

### Monòlegs

Recull de citacions dels monòlegs interpretats per Joan Capri, escrits per ell mateix i per altres autors:
* Si et fa mal, posa-t'hi fulles.
       Acabarem ximples.
* Amb els anys l'amor se'n va, però ella es queda!
       El Casament. — Josep Maria de Sagarra
* Els americans ho fan tot bé, tot ho fan gran, alguna vegada els hi falla algun coet però no té importància.
       El descontent.
* Els xavals estan més desorientats que un turista a Hospitalet.
       El desorientat.
* Quan un home té el cabell curt no es pot mai dedicar a música moderna.
       El desorientat.
* Avui obrir un crèdit en un banc és més difícil que obrir una ostra.
       El desorientat.
* Piqui, rasqui, piqui, rasqui, rasqui, piqui, rasqui, piqui, que li piqui qui s'ho rasqui, que s'ho rasqui qui li piqui.
       Ja som algú.
          Cançó interpretada per Joan Capri dins del monòleg
* Els guàrdies són homes que estan amagats a les cantonades posant multes.
       Els savis.
* Molts han volgut casar-se amb una noia de casa i després ha resultat que ha sigut molt de casa, però de casa dels altres.
       Si vols una noia. — Lleó Borrell i Josep Maria Espinàs
* Desgraciadament el matrimoni és una trompada.
       Si vols una noia. — Lleó Borrell i Josep Maria Espinàs
* De la mateixa manera que no vàrem fer res per venir al món, tampoc hem de fer res per anar-se'n.
       El Suicidi.
* Suicidar-se és lleig i covard.
       El Suicidi.
* Si us matèssiu, us en penediríeu tota la vida.
       El Suicidi.
* La vida és trista però nosaltres no fem res perquè sigui alegre.
       La vida és un serial.
* A Barcelona, la vida és barata si no et mous a vora del foc.
       La vida és un serial.

### Doctor Caparrós, medicina general

    Pàgina principal: Doctor Caparrós, medicina general
Recull de frases de la sèrie Doctor Caparrós, medicina general on Joan Capri interpretà el doctor Caparrós. La sèrie fou emesa per Televisió Espanyola de Catalunya des del 3 d'octubre de 1979 fins al 19 de desembre del mateix any.
* Jo no havia fet mai la Declaracio de Renta perquè jo sempre pensava què n'ha de fer el Ministre d'Hisenda de lo que guanyo o deixo de guanyar.
       Capítol 1. Quin dia avui, quin dia!, 3 d'octubre de 1979.
          Opinió sarcàstica sobre la Declaració de Renda
* Home ja se sap, quan es reuneixen molts metges acaben afartant-se com a lladres.
       Capítol 4. El simpòsium de Madrid, 24 d'octubre de 1979.
          Explicant la programació d'activitats del Simposi de Medicina a Madrid
* Un metge ha d'estar sempre al peu del canó, ha d'anar a visitar el malalt encara que li falti un número per cantar bingo.
       Capítol 5. El doctor està malalt, 31 d'octubre de 1979.
          Explicant del jurament hipòcratic dels metges
* És molt car viure però és més car morir-se encara.
       Capítol 5. El doctor està malalt, 31 d'octubre de 1979.
          Opinió sobre les despeses dels enterraments
* Quan algú parla que és un préstamo es que et vol robar, a la llarga és un robo.
       Capítol 7. Mare de Déu, quin pont!, 14 de novembre de 1979.
* Un mas sense cavalls és com un home sense cabells.
       Capítol 8. Promoció de la dona, 21 de novembre de 1979.
* El futur és de l'amor o no hi haurà futur.
       Capítol 12. El dia de Nadal, 19 de desembre de 1979.

## Citacions sobre Joan Capri

* Només s'han de tenir ulls a la cara per veure que Capri és l'únic actor real i autèntic que ha aparegut en el nostre país en els últims cinquanta anys.
       Homenots. Quarta sèrie, 1975. — Josep Pla
* Joan Capri és el paradigma de l'humor català.
       Ara, 11 de juny de 2012. — Joan Pera

## Referències

* ↑ «Capri, t'estimem - Libros - David Escamilla». Arxivat de l'original el 1340939021. [Consulta: 8 març 2012].
* 1 2 3 4 5 6 «Joan Capri». Identitats. Sant Joan Despí: Televisió de Catalunya, 09-11-1986. Arxivat de l'original el 1283789380. [Consulta: 8 març 2012].
* 1 2 3 4 5 6 7 8 9 10 11 12 13 14 15 Capri, Joan. El Millor Joan Capri (CD). Madrid: BMG Music Spain, DL 1997.
* ↑ Novell, Queco. «Humor 45 rpm». Ara.cat. Barcelona: Ara, 23-11-2011. Arxivat de l'original el 1324991089. [Consulta: 8 març 2012].
* ↑ «Dr. Caparrós, medicina general - Quin dia avui, quin dia!». Barcelona: Radiotelevisió Espanyola, 03-10-1979. [Consulta: 8 març 2012].
* ↑ «Dr. Caparrós, medicina general - El simpòsium de Madrid». Barcelona: Radiotelevisió Espanyola, 24-10-1979. [Consulta: 18 març 2012].
* 1 2 «Dr. Caparrós, medicina general - El doctor està malalt». Barcelona: Radiotelevisió Espanyola, 31-10-1979. [Consulta: 18 març 2012].
* ↑ «Dr. Caparrós, medicina general - Mare de Déu, quin pont!». Barcelona: Radiotelevisió Espanyola, 14-11-1979. [Consulta: 21 març 2012].
* ↑ «Dr. Caparrós, medicina general - Promoció de la dona». Barcelona: Radiotelevisió Espanyola, 21-11-1979. [Consulta: 31 març 2012].
* ↑ «Dr. Caparrós, medicina general - El dia de Nadal». Barcelona: Radiotelevisió Espanyola, 19-12-1979. [Consulta: 31 març 2012].
* ↑ «Joan Pera: "Joan Capri és el paradigma de l'humor català"». Ara.cat. Barcelona: Ara, 11-06-2012. Arxivat de l'original el 1445061876. [Consulta: 11 gener 2013].